ટિકટૉક પર પ્રતિબંધ : ભારતને કેટલો ફાયદો? ચીનને કેટલું નુકસાન?\nઆ ઍપ્લિકેશનોમાં લોકપ્રિય સોશિયલ પ્લૅટફૉર્મ ટિકટૉક અને વીચૅટ પણ સામેલ છે. 

અલીબાબા ગ્રૂપ દ્વારા સંચાલિત યુસી બ્રાઉઝર, ફેશન-વેન્ડર શાઇન અને બાયડુ નકશા પર પણ પ્રતિબંધ મૂકવામાં આવ્યો છે. આ ઍપ્લિકેશનોનો ઉપયોગ મોબાઇલ અને પર્સનલ કમ્પ્યુટર પર થાય છે.

ભારત સરકારે આ નિર્ણયને કટોકટીનું અને રાષ્ટ્રીય સુરક્ષા માટેનું જરૂરી પગલું ગણાવ્યું છે. લદ્દાખની સીમામાં ભારત અને ચીનની સેના સામ-સામે છે.

15 જૂને બંને દેશોના સૈન્ય વચ્ચે થયેલી હિંસક અથડામણમાં 20 ભારતીય સૈનિકો માર્યા ગયા હતા. 

ભારતના માહિતી અને પ્રસારણમંત્રી રવિશંકર પ્રસાદે ટ્વીટ કર્યું હતું કે 'ભારતની સુરક્ષા, સાર્વભૌમત્વ અને અખંડિતતા માટે આ પ્રતિબંધ જરૂરી છે. દેશના નાગરિકોના ડેટા અને ગુપ્તતામાં કોઈ પણ પ્રકારનું અતિક્રમણ અમને મંજુર નથી.'

'જરૂરી પગલું'

માહિતી અને પ્રસારણમંત્રાલયે પોતાના નિવેદનમાં કહ્યું, " અમને ઘણા સ્રોતોથી આ ઍપ્સ વિશે ફરિયાદો મળી હતી. ઍન્ડ્રોઇડ અને આઈઓએસ પર આ ઍપ્લિકેશનો લોકોના વ્યક્તિગત ડેટામાં પણ અતિક્રમણ કરી રહી હતી. આ પ્રતિબંધથી દેશના મોબાઇલ અને ઇન્ટરનેટ વપરાશકારો સુરક્ષિત રહેશે. ભારતની સુરક્ષા, અખંડિતતા અને સાર્વભૌમત્વ માટે આ જરૂરી છે.''

ભારત સરકારે પોતાના નિવેદનમાં ચીન અથવા ચાઇનીઝ કંપનીનું નામ લીધું નથી. 

આ પ્રતિબંધ કેવી રીતે લાગુ થશે તેનો પણ ઉલ્લેખ કરવામાં આવ્યો નથી. ચીન તરફથી હજુ સુધી કોઈ પ્રતિક્રિયા આપવામાં આવી નથી.

ચીનની સત્તાધારી સામ્યવાદી પાર્ટી દ્વારા સંચાલિત 'ગ્લોબલ ટાઇમ્સ'ના મુખ્ય સંપાદક હુ શીજિને ટ્વિટ કર્યું: 

 "જો ચીનના લોકો ભારતીય વસ્તુઓનો બહિષ્કાર કરવા માંગતા હોય તો તેઓ આવી કોઈ વસ્તુ શોધી શકશે નહીં. ભારતીય મિત્રો, તમારે રાષ્ટ્રવાદથી આગળ વિચારવાની જરૂર છે."



ભારતીય થિંક-ટૅન્ક ગૅટવે હાઉસના ડિરેક્ટર બ્લાઈઝ ફર્નાન્ડીઝે ભારત સરકારના નિર્ણય અંગે જાપાની સામયિક 'એશિયન નિક્કી રિવ્યૂ'ને જણાવ્યું છે કે આ પ્રતિબંધથી ટિકટૉકની મુખ્ય કંપની 'બાઈટડાન્સ' પ્રભાવિત થશે.

ફર્નાન્ડીઝ કહે છે, "અલીબાબા અને ટૅન્સેન્ટ ચીનના ડિજિટલ સિલ્ક રૂટનો એક ભાગ છે. પ્રતિબંધને કારણે આ ઍપ્લિકેશનોનું રેટિંગ નકારાત્મક રહેશે અને તેના પ્રમોટરો પણ પ્રભાવિત થશે. ટિકટૉક આઈપીઓ પણ લાવી રહી છે. ભારતમાં ટિકટૉકના વપરાશકારો 30% છે.

વડા પ્રધાન નરેન્દ્ર મોદીએ ટ્વીટ કર્યું કે તેઓ મંગળવારે સાંજે ચાર વાગ્યે રાષ્ટ્રને સંબોધન કરશે. ભારત ચીન સાથેના આર્થિક સંબંધોની સમીક્ષા કરી રહ્યું...\n\ntl;dr:
ચીન સાથે સરહદ પર તણાવની વચ્ચે સોમવારે ભારત સરકારે 59 ઍપ્લિકેશનો બંધ કરવાની જાહેરાત કરી